Aleksandras Chodkevičius (1475)

Aleksandras Chodkevičius (Katkevičius, Katkus, balt. Аляксандар Хадкевіч, , apie 1475 m. – 1549 m. gegužės 28 d.) – Lietuvos Didžiosios kunigaikštystės valstybės veikėjas.

 Biografija 

Kilęs iš Lietuvos bajorų, grafų Chodkevičių giminės, giminės pradininko Chodkos vaikaitis. Tėvas Kijevo vaivada Jonas (Ivanas) Chodkevičius, motina Jaunutė Agnetė Bielskytė. 
Šeima 
Žmona Vasilisa Jaroslavovna Golovčinska, vaikai:Genealogia dynastyczna
 Ivanas Chodkevičius, mirė apie 1549 m.
 Jeronimas Chodkevičius, Bychovo šakos pradininkas, Vilniaus kaštelionas, Žemaičių seniūnas
 Grigalius Chodkevičius, Berastavicos šakos pradininkas, Vilniaus kaštelionas, Lietuvos didysis etmonas
 Jurgis Chodkevičius, Supraslio šakos pradininkas, Trakų kaštelionas
 Aleksandra (Olena) Chodkevičiūtė, Povilo Ivanovičiaus Sapiegos žmona
 Sofija Chodkevičiūtė, Stanislovo Kęsgailos, vėliau – Jeronimo Koryckio žmona

1497–1501 m. Gardino pilininkas, 1506–1549 m. Lietuvos didžiojo kunigaikščio maršalka. 1518–1547 m. Astrynos į vakarų nuo Lydos, 1522–1549 m. Vilkijos, 1529–1547 m. Bresto, 1530–1547 m. Knišino prie Balstogės seniūnas. 1544–1547 m. Naugarduko vaivada.

 Darbai 
Brastos bažnytinės unijos šalininkas. Įgijo žemės valdų: Bychovą Baltarusijoje), Berastavicą, Dailides, Muišę, Supraslį Lenkijoje netoli Balstogės ir kitas. 1498 m. iš Ukrainos pasikvietė stačiatikių vienuolių. Jiems 1500 m. pastatydino Supraslio stačiatikių vienuolyną. Po Lietuvos didžiojo kunigaikščio Aleksandro mirties 1506 m. parėmė Žygimanto Senojo kandidatūrą ir lydėjo jį į Krokuvą vainikuotis Lenkijos karaliumi. Buvo įtariamas ryšiais su 1508 m. maišto prieš Žygimantą Senąjį organizatoriumi kunigaikščiu Mykolu Glinskiu ir 1509–1511 m. su Albertu Goštautu kalintas. 1525 m. Žygimantas Senasis jam padovanojo Zabluduvo dvarą prie Balstogės.

 Šaltiniai 

 Nuorodos 
 Genealogija

|-

Aleksandras 1475
Kategorija:Naugarduko vaivados
Kategorija:Punsko seniūnai
Kategorija:Knišino seniūnai
Kategorija:Vilkijos seniūnai
Kategorija:Bresto seniūnai